Na temelju članka 43. Statuta Filozofskog fakulteta u Osijeku - pročišćeni tekst i temeljem članka 3. Pravilnika o uvjetima i postupku dodjele sredstava za znanstvenoistraživačke projekte iz Fonda za znanstveni rad Filozofskog fakulteta u Osijeku, Fakultetsko je vijeće na svojoj 5. sjednici u akademskoj 2022./2023. godini održanoj 15. veljače 2023. godine pod točkom 18. donijelo sljedeću:

**ODLUKU**

**1. Filozofski fakultet u Osijeku raspisuje Natječaj za financiranje dvaju jednogodišnjih znanstvenoistraživačkih projekata.**

**2. Na Natječaj iz točke 1. ove Odluke mogu se u svojstvu voditelja prijaviti suradnici zaposleni na radnom mjestu asistenta ili višeg asistenta.**

**3. Natječaj iz točke 1. ove Odluke otvoren je do 31. ožujka 2023. godine, a prijave se vrše ispunjavanjem obrasca koji je sastavni dio ove Odluke i koji je dostupan na mrežnim stranicama Fakulteta.**

**4. Natječajne prijave potrebno je do datuma navedenog pod točkom 3. ove Odluke predati e-poštom na Ured za znanost i međunarodnu suradnju Filozofskog fakulteta u Osijeku na adresu znanost@ffos.hr.**

**5. Ukupni budžet pojedine prijave na Natječaj iz točke 1. ove Odluke ne može biti veći od 2.655 eura (20.000,00 kn).**

**6. Prijave na Natječaj bit će ocijenjene na način koji je uređen Pravilnikom o uvjetima i postupku dodjele sredstava za znanstvenoistraživačke projekte iz Fonda za znanost Filozofskog fakulteta u Osijeku.**

**7. Odluka o raspisivanju Natječaja iz točke 1. ove odluke objavit će se na mrežnoj stranici Fakulteta.**

**8. Ova Odluka stupa na snagu danom donošenja.**

**DEKAN**

**prof. dr. sc. Ivan Trojan**